SET ปิดลบ 15 จุด มูลค่าซื้อขายทะลุแสนลบ.เซ่นปัจจัยกดดันนอก-ในประเทศ วางแนวรับถัดไป 1,580
SET ปิดลบ 15 จุด มูลค่าซื้อขายทะลุแสนลบ.เซ่นปัจจัยกดดันนอก-ในประเทศ วางแนวรับถัดไป 1,580
SET ปิดลบ 15 จุด มูลค่าซื้อขายทะลุแสนลบ.เซ่นปัจจัยกดดันนอก-ในประเทศ วางแนวรับถัดไป 1,580
15 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,604.03 จุด ลบ 15.42 จุด หรือ 0.95% มูลค่าการซื้อขาย 1.01 แสนล้านบาท
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้ดัชนีฯร่วงลงตามตลาดหุ้นทั่วโลก หลังจากตลาดพันธบัตรสหรัฐเกิดภาวะ inverted yield curve หรืออัตราผลตอบแทนพันธบัตรระยะสั้น อายุ 2 ปีสูงกว่าพันธบัตร 10 ปี อย่างไรก็ตาม ช่วงบ่ายดีดตัวกลับขึ้นมาได้บ้างทำให้ลดช่วงลบลง
ทั้งนี้ ตลาดหุ้นไทยถือว่าอ่อนตัวมากกว่าตลาดหุ้นอื่นๆ อย่างเห็นได้ชัด โดยหลังจากได้รับปัจจัยกดดันจากการปรับตัวลงค่อนข้างมาก ส่งผลให้ Block Trade มีการปิดสถานะ ซึ่งบางส่วนเป็นการถูกบังคับ รวมทั้งมีการขายบิ๊กล็อตหุ้น INTUCH ที่ราคา 60.75 บาท ซึ่งต่ำกว่าราคาปิดบนกระดานวานนี้ 5-6% รวมไปถึงราคาน้ำมันที่ปรับลดลงยังกดดันกลุ่มพลังงานด้วย
ส่วนแนวโน้มการลงทุนในวันพรุ่งนี้ (16 ส.ค.) นายณัฐชาต กล่าวว่า ยังคงต้องติดตามทิศทางของภาวะ inverted yield curve ต่อไปว่าจะเป็นอย่างไร เพราะจะเป็นการส่งสัญญาณว่าเศรษฐกิจของสหรัฐอาจเข้าสู่ช่วงถดถอย ซึ่งได้รับผลกระทบหลักมาจากสงครามทางการค้าระหว่างสหรัฐและจีน โดยให้แนวรับ 1,580 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 4,747.08 ล้านบาท ปิดที่ 82.50 บาท ลดลง 1.00 บาท
PTT มูลค่าการซื้อขาย 4,246.52 ล้านบาท ปิดที่ 42.25 บาท ลดลง 1.00 บาท
SCB มูลค่าการซื้อขาย 3,571.88 ล้านบาท ปิดที่ 120.50 บาท ลดลง 3.00 บาท
KBANK มูลค่าการซื้อขาย 3,529.09 ล้านบาท ปิดที่ 155.00 บาท ไม่เปลี่ยนแปลง
INTUCH มูลค่าการซื้อขาย 3,331.41 ล้านบาท ปิดที่ 61.25 บาท ลดลง 3.25 บาท
ตลาดหุ้นเอเชีย
